
Išrašas

	UKMERGĖS RAJONO SAVIVALDYBĖS ADMINISTRACIJA 

	SAUGAUS EISMO  KOMISIJOS POSĖDŽIO

	PROTOKOLAS 


	2025 m. sausio 24 d. Nr. 39-1

Ukmergė 

	


Posėdis įvyko 2025 m. sausio 24 d. 13.00–14.30 val. 

Posėdžio pirmininkas – Darius Varnas, Ukmergės rajono savivaldybės meras.

Posėdžio sekretorė – Aida Kravcova, Ukmergės rajono savivaldybės administracijos Viešosios tvarkos ir aplinkosaugos skyriaus vyriausioji specialistė.

Posėdyje dalyvavo komisijos nariai: 
Tadas Balžekas, Ukmergės rajono savivaldybės administracijos Statybos ir infrastruktūros skyriaus vedėjas;

Vladas Butkus, Vilniaus apskrities VPK Ukmergės rajono PK Reagavimo skyriaus viršininkas;

Žilvinas Dirsė, Ukmergės miesto seniūnas;

Aidas Dutkus, Ukmergės rajono savivaldybės administracijos Viešosios tvarkos ir aplinkosaugos skyriaus vedėjas, komisijos pirmininko pavaduotojas;

Inga Pračkailė, Ukmergės rajono savivaldybės administracijos direktorė;

Ramūnas Nanartavičius, Ukmergės rajono savivaldybės tarybos narys;

Dainius Vyšniauskas, Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybos viršininkas.

DARBOTVARKĖ:

1. Dėl kelio ženklo Nr. 303 „Motorinių transporto priemonių eismas draudžiamas“ įrengimo prieš įvažiavimą į Užugirio dvaro teritoriją, Dvaro g. 3, Užulėnio k., Taujėnų sen., Ukmergės r. 

2. Dėl greičio ribojimo kalnelių įrengimo Parko g., Dainavos k., Deltuvos sen., Ukmergės r.

3. Dėl kolektyvinio Pivonijos mikrorajono gyventojų prašymo riboti sunkiasvorio transporto eismą.

4. Dėl eismo saugumo užtikrinimo bei kelio užtvaro įrengimo prie daugiabučio namo Vaižganto g. 17, Ukmergėje.

5. Dėl eismo saugumo situacijos prie garažų Žiedo g. 12, Ukmergėje.

6. Dėl Ukmergės „Šilo“ progimnazijos direktoriaus prašymo įrengti kelio ženklą Nr. 332 „Sustoti draudžiama“.

7. Dėl Siesikų seniūnijos seniūnės prašymo. 

8. Dėl Vidiškių seniūnijos seniūno prašymo.

9. Dėl Lyduokių seniūnijos seniūno prašymo.

10. Dėl eismo saugumo užtikrinimo prie daugiabučio namo Vilniaus g. 87, Ukmergėje.

11. Dėl eismo saugumo užtikrinimo Gruodžio 17-osios–Jaunimo g. sankryžoje, Ukmergėje.

12. Kiti klausimai.

1. SVARSTYTA. Kelio ženklo Nr. 303 „Motorinių transporto priemonių eismas draudžiamas“ įrengimas prieš įvažiavimą į Užugirio dvaro teritoriją, Dvaro g. 3, Užulėnio k., Taujėnų sen., Ukmergės r. 
NUTARTA: Rekomenduoti vietoje kelio ženklo Nr. 303 „Motorinių transporto priemonių eismas draudžiamas“ įrengti kelio ženklą Nr. 312 „Nurodyto transporto eismas draudžiamas“ prieš įvažiavimą į Prezidento Antano Smetonos dvaro teritoriją, Dvaro g. 3, Užulėnio k., Taujėnų sen., Ukmergės r. 
2. SVARSTYTA. Greičio ribojimo kalnelių įrengimas Parko g., Dainavos k., Deltuvos sen., Ukmergės r.
NUTARTA: Pritarti greičio ribojimo kalnelių bei kelio ženklų Nr. 151 „Greičio mažinimo priemonė“ įrengimui Parko g., tarp Parko g. 2 ir 2A, Dainavos k., Deltuvos sen., Ukmergės r.
3. SVARSTYTA. Kolektyvinis Pivonijos mikrorajono gyventojų prašymas riboti sunkiasvorio transporto eismą ir automobilių greitį Dariaus ir Girėno g., Ukmergėje.

NUTARTA: Nepritarti kolektyviniam Pivonijos mikrorajono gyventojų prašymui riboti sunkiasvorio transporto eismą ir riboti automobilių greitį Dariaus ir Girėno g., Ukmergėje.

4. SVARSTYTA. Eismo saugumo užtikrinimas bei kelio užtvaro įrengimas prie daugiabučio namo Vaižganto g. 17, Ukmergėje.

NUTARTA: 
1. Nepritarti horizontaliajam automobilių stovėjimo vietų ženklinimui, leidžiančiam statyti transporto priemones kampu į važiuojamosios dalies kraštą, automobilių stovėjimo aikštelėje prie daugiabučio namo  Vaižganto g. 17, Ukmergėje.

2. Nepritarti kelio užtvaro įrengimui prie įvažiavimo į daugiabučio namo kiemą Vaižganto g. 17, Ukmergėje.

5. SVARSTYTA. Eismo saugumo situacija prie garažų Žiedo g. 12, Ukmergėje. 

NUTARTA: Pritarti kelio ženklo Nr. 303 „Motorinių transporto priemonių eismas draudžiamas“ įrengimui kelyje link gyvenamųjų namų Žiedo g. 12G, 12D, Ukmergėje, už įvažiavimo į UAB „Narbutas International“ automobilių stovėjimo aikštelę.

6. SVARSTYTA. Ukmergės „Šilo“ progimnazijos direktoriaus prašymas įrengti kelio ženklą Nr. 332 „Sustoti draudžiama“.

NUTARTA:

1. Nepritarti kelio ženklo Nr. 332 „Sustoti draudžiama“ įrengimui.
2. Pritarti kelio ženklų Nr. 333 „Stovėti draudžiama“ įrengimui iš abiejų kelio pusių, ruože nuo automobilių stovėjimo aikštelės iki Ukmergės „Šilo“ progimnazijos. 

7. SVARSTYTA. Siesikų seniūnijos seniūnės prašymas. 

NUTARTA: 

1. Pritarti kelio ženklo Nr. 611 „Aklakelis“ įrengimui ties įvažiavimu į Topolių g., Siesikų mstl., Siesikų sen., Ukmergės r.

2. Pritarti kelio ženklo Nr. 333 „Stovėti draudžiama“ įrengimui Petronių k., Siesikų sen., kelyje link viešojo paplūdimio Ežero g. 46, Petronių k., Siesikų sen., Ukmergės r. 

8. SVARSTYTA. Vidiškių seniūnijos seniūno prašymas.

NUTARTA: Pritarti kelio ženklų Nr. 203 „Duoti kelią“ ir Nr. 402 „Važiuoti į dešinę“ įrengimui prie įvažiavimų iš šalutinių gatvių į Melioratorių g., Šventupės k., Vidiškių sen., Melioratorių gatvės gale, kur ji sudaro žiedą. 

9. SVARSTYTA. Lyduokių seniūnijos seniūno prašymas.

NUTARTA: Pritarti kelio ženklo Nr. 607 „Krypties rodyklė“ įrengimui kelyje į Siesarties k., Lyduokių sen., Ukmergės r., nurodantį eismo kryptį į gyvenvietės sodybas Nr. 4,5,6,7,8.

10. SVARSTYTA. Eismo saugumo užtikrinimas prie daugiabučio namo Vilniaus g. 87, Ukmergėje.
NUTARTA: Pritarti draudžiamojo kelio ženklo Nr. 301 „Įvažiuoti draudžiama“ įrengimui kelyje link Vilniaus g. 85, Ukmergėje, nuo Linų g. pusės.

11. SVARSTYTA. Eismo saugumo užtikrinimas Gruodžio 17-osios–Jaunimo g. sankryžoje, Ukmergėje.

NUTARTA: Įpareigoti Tadą Balžeką, Ukmergės rajono savivaldybės administracijos Statybos ir infrastruktūros skyriaus vedėją, kreiptis į projektuotojus su prašymu Gruodžio 17-osios g., prie sankryžos su Jaunimo g., Ukmergėje, numatyti apsauginių kelio atitvarų ar kitų eismo saugumo priemonių, saugančių, kad transporto priemonės nenuvažiuotų nuo kelio ir neatsitrenktų į kliūtis, įrengimą.

12. SVARSTYTA. Kiti klausimai.

12.1. Eismo saugumo užtikrinimas Pilies g., Ukmergėje.

NUTARTA:  Atlikti horizontalųjį ženklinimą Nr.1.4. „Geltona ištisinė linija“ Pilies g., tarp Pilies g. 5 ir 8, Ukmergėje.

Posėdžio pirmininkas                                                                                        Darius Varnas
Posėdžio sekretorė                                                                                             Aida Kravcova

